stanford-oval/wikipedia huggingface dataset:
Arsen Julfalakyan

| Mitalit | Mitalit | Mitalit |  |
| --- | --- | --- | --- |
|  Arsen Julfalakyan |  Arsen Julfalakyan |  Arsen Julfalakyan |  |
Maa:   Armenia
Miesten kreikkalais-roomalainen paini
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | 74 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Taškent 2014 | 75 kg |  |
|  Hopeaa | Moskova 2010 | 74 kg |  |
|  Pronssia | Istanbul 2011 | 74 kg |  |
|  Pronssia | Budapest 2013 | 74 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Vilna 2009 | 74 kg |  |
|  Hopeaa | Vantaa 2014 | 75 kg |  |
|  Pronssia | Belgrad 2012 | 74 kg |  |
|  Pronssia | Bukarest 2019 | 77 kg |  |
Arsen Julfalakyan (arm. Արսեն Ջուլֆալակյան, s. 8. toukokuuta 1987 Gjumri) on armenialainen kreikkalais-roomalaisen tyylin painija. Hän on olympiamitalisti sekä maailman- ja Euroopan-mestari. Hänen isänsä on Levon Julfalakyan.
Julfalakyan saavutti Lontoon olympialaisissa 2012 hopeaa 74 kg:n painoluokassa hävittyään loppuottelussa venäläiselle Roman Vlasoville. Hän voitti maailmanmestaruuden 75 kg:n sarjassa Taškentissa 2014 kukistettuaan finaalissa kroatialaisen Neven Žugaj'n. Hän sai 74-kiloisissa MM-hopeaa Moskovassa 2010 sekä MM-pronssia Istanbulissa 2011 ja Budapestissa 2013.
Julfalakyan voitti Euroopan-mestaruuden 74 kg:n painoluokassa Vilnassa 2009. Hän saavutti EM-hopeaa 75-kiloisissa Vantaalla 2014 sekä EM-pronssia 74-kiloisissa Belgradissa 2012 ja 77-kiloisissa Bukarestissa 2019.
Julfalakyan voitti junioreiden maailmanmestaruuden 74 kg:n sarjassa 2007. Hän voitti kadettien Euroopan-mestaruuden 69-kiloisissa 2003 ja 2004 sekä sai junioreiden EM-kilpailuissa 74-kiloisissa hopeaa 2005 ja pronssia 2006.
Antley–Bixlerin oireyhtymä

Antley–Bixlerin oireyhtymä on erittäin harvinainen autosomissa peittyvästi periytyvä oireyhtymä. Vuoteen 2000 mennessä oli raportoitu vain noin kolmekymmentä tapausta. Oireisto kuvattiin vuonna 1975. Sen ennuste on heikko, sillä siitä kärsivät ovat useimmiten kuolleet ennen aikuisikää hengityselinkomplikaatioihin. Oireistoon on liittynyt epämuodostumia kallossa, kasvoissa, luurangossa ja muualla. Sen yhteydessä on mainittu esiintyneen kehitysvammaisuutta, joka tasoltaan on vaihdellut.
Aurimas Didžbalis

| Mitalit | Mitalit | Mitalit |  |
| --- | --- | --- | --- |
|  Didžbalis Rio de Janeiron olympialaisissa 2016 |  Didžbalis Rio de Janeiron olympialaisissa 2016 |  Didžbalis Rio de Janeiron olympialaisissa 2016 |  |
Maa:   Liettua
Miesten painonnosto
|  Olympialaiset  |  Olympialaiset  |  Olympialaiset  |  |
|  Pronssia | Rio de Janeiro 2016 | 94 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Almaty 2014 | 94 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Tbilisi 2015 | 94 kg |  |
|  Pronssia | Kazan 2011 | 94 kg |  |
|  Pronssia | Split 2017 | 94 kg |  |
Aurimas Didžbalis (s. 13. kesäkuuta 1991 Kaunas) on liettualainen painonnostaja ja olympiamitalisti. Didžbalis saavutti pronssia Rio de Janeiron olympialaisissa 2016 94 kg luokassa. Hän on ollut MM-kilpailuissa parhaimmillaan toinen vuonna 2014. Hän oli alun perin vuonna 2014 kolmas, mutta kazakstanilainen Vladimir Sedov hylättiin dopingrikkomuksen takia. Vuonna 2017 Didžbalis sijoittui alun perin toiseksi, mutta hän menetti mitalin dopingrikkomuksen takia. Euroopan-mestaruuden Didžbalis voitti vuonna 2015. Pronssia hänellä on EM-kisoista Kazanista vuodelta 2011 ja Splitistä vuodelta 2017.
Didžbalis on kärynnyt kahdesti urallaan dopingista. Ensimmäisen kerran hän kärysi vuonna 2012, jolloin häneltä evättiin pääsy Lontoon olympialaisiin. Hän kärysi tuolloin dehydrokloorimetyylitestosteronin käytöstä ja sai IWF:ltä kahden vuoden kilpailukiellon. Vuonna 2018 hän kärysi S-22-aineen (anabolinen steroidi) käytöstä. Hänet oli testattu vuoden 2017 MM-kilpailujen yhteydessä. IWF antoi hänelle tuolloin kuuden vuoden kilpailukiellon.
Austin-Emile Burke

Austin-Emile Burke (22. tammikuuta 1922 – 12. elokuuta 2011) oli kanadalainen roomalaiskatolinen arkkipiispa. Hänet vihittiin papiksi 25. maaliskuuta 1950 ja nimitettiin Yarmouthin hiippakunnan piispaksi 1. helmikuuta 1968. Piispaksi vihkiminen seurasi 14. toukokuuta. Pääkonsekraattorina toimi Emanuele Clarizio, jota avustivat James Martin Hayes ja Alfred Bertram Leverman.
Burke nimitettiin 8. heinäkuuta 1991 Halifaxin arkkipiispaksi ja asetettiin virkaansa 19. syyskuuta. Hän jäi eläkkeelle 13. tammikuuta 1998.
Aurimas Lankas

| Mitalit> Maa:   Liettua.Miesten melonta. Olympialaiset  | Mitalit> Maa:   Liettua.Miesten melonta. Olympialaiset  | Mitalit> Maa:   Liettua.Miesten melonta. Olympialaiset  | Maa:   Liettua> Miesten melonta. |
| --- | --- | --- | --- |
|  Pronssia | Rio de Janeiro 2016 | K-2 200 m |  |
| EM-kilpailut  | EM-kilpailut  | EM-kilpailut  |  |
|  Pronssia | Brandenburg 2014 | K-2 200m |  |
|  Pronssia | Račice 2015 | K-2 200m |  |
Aurimas Lankas (s. 7. syyskuuta 1985 Šiauliai) on liettualainen meloja ja olympiamitalisti. Lankas saavutti pronssia Rio de Janeiron olympialaisissa 2016 kajakkikaksikon 200 metrin kilpailussa Edvinas Ramanauskasin kanssa. Lankas on saavuttanut EM-pronssia vuosina 2014 ja 2015. Kummatkin EM-mitalit ovat tulleet kajakkikaksikon 200 metrin kilpailussa Ramanauskasin kanssa.
Arpalahti (Perniö)

Arpalahti on kylä Perniön Yliskylässä, nykyisessä Salon kaupungissa. Kylä sijaitsee Perniön pohjoisosassa Perniönjoen varrella.
Arpalahti on olennainen osa Yliskylän kokonaisuutta, jonka alue on yhtä Perniön vanhimmista asuinseuduista. Vanhojen käräjäpöytäkirjojen perusteella Arpalahti, Kieronperä ja Kuhminen ovat olleet alkujaan samaa kylää. Arpalahdesta on löytynyt laaja rautakautinen kalmisto, jonka yhteyteen on rakennettu kirkko perimätiedon mukaan jo 1200-luvulla. Nykyinen 1750-luvulta peräisin oleva Yliskylän kirkko sijaitsee samalla paikalla mäen päällä Perniönjoen itärannalla. Viereisellä mäellä idempänä sijaitsee Arpalahden kantatila, joka on sijainnut paikalla ainakin keskiajalta lähtien.
Arpalahdessa on kantatilan lisäksi kymmenkunta muuta tilaa, joista osaa ei enää asuteta ympärivuotisesti. Kyläalueen eteläosa on viljelysmaata, pohjoisosaa hallitsee kallioinen metsäalue, jonka laaksoihin on muodostunut kosteikkoja.
Aiheesta muualla

Arpalahden tila (Arkistoitu – Internet Archive)
Angela Montenegro

| Angela Montenegro |
| --- | --- |
 Michaela Conlin esittää Angela Montenegroa tv-sarjassa Bones.
Luoja(t):  Hart Hanson
Näyttelijä(t):  Michaela Conlin
Ensi- esiintyminen:  Jaksossa "Pilot"
Henkilötiedot
Koko nimi:  Angela Pearly-Gates Montenegro
Ammatti:  poliisipiirtäjä
Sukupuoli:  nainen
Asuinpaikka:  Washington D.C., Yhdysvallat
Suhteet
Muut sukulaiset:  Billy Gibbons (isä)
Tutut:  Grayson Barasa (ex-mies) Jack Hodgins (ex-sulhanen)  Roxie (ex-tyttöystävä)
Infobox OKVirheellinen NIMI-arvo: 
Angela Pearly-Gates Montenegro fiktiivinen hahmo televisiosarjasta Bones. Häntä esittää näyttelijä Michaela Conlin.
Luonne

Koko sarjan ajan Angela Montenegroa kuvaillaan "vapaaksi sieluksi", "hauskaksi tytöksi" ja sydämeltään "villiksi lapseksi". Toisella tutantokaudella Hodgins kuvaili Angelaa sanoen tämän olevan "tiimin sydän". Hän on elämän ja intohimon keskipiste tiimissä, vaikkei hän olekaan kaikkein normaalein ja tasaisin luonne. Hodginsin, Brennanin ja Addyn ollessa loistavia tieteen kaavoissa, Angela on sydämeltään taiteilija. Yhdessä jaksossa Brennan sanoo "Angela, kaikella kunnioituksella taidettasi kohtaan, kasvojen rekonstrointi on tiedettä," johon Angela vastaa "Se on molempia kulta, mutta tällä kertaa taide voitti tieteen".  Ensimmäisen tuotantokauden alussa Angela harkitsee lähtevänsä Jeffersoniasta tuntiessaan ettei hänen työnsä ole tärkeää. Kaikkien tiimin jäsenten yrittäessä turhaan vakuuttaa Angelaa jäämään Tri Goodman, Jeffersonian johtaja, sai tämän muuttamaan mielensä. Hän puhui Angelan työn tärkeydestä kunnianosoituksena uhrille; hän antaa uhrille kasvot ja palauttaa tämän henkilöllisyyden. Tämä Tri Goodmanin melko tunteellinen kuvailu näytti tyydyttävän Angelaa.
Angela on avoin, ystävällinen ja välittävä. Hän on Tri Brennanin paras ystävä ja yrittää alituisesti saada hänet ulos instituutosta (kutsuen häntä "kullaksi") ja joutuu usein selittämään "normaaleja asioita" Brennanille. Angela toimii Zackin neuvojana ja "sosiaalisena valmentajana". Hänen arvostuksena Seeley Boothin hyvinmuotoutunutta ulkonäköä kohtaan on selvä.
Angelan persoonallisuus hänen työkavereidensa mukaan on "nokkela". Hän kertoi kerran Brennanille; "En osaa puhua hulluille ihmisille jollen seurustele heidän kanssaan." Angela on tiimin sosiaalisesti hienostunein, erityisesti rakkauden ja romanssin osalta. Lähes joka jaksossa Angela saa jollain tapaa ilmaista seksuaalisen ammattilaisuutensa. Neuvoessaan Zack Addya seksuaaliseen suhteeseen hän käski "Tee se Z-man. Käytä seksuaalisen viisauteni etuja." Angela näyttää usein kiinnostusta miehiin, jotka lopulta paljastuvat syyllisiksi rikokseen jota tiimi tutkii.
Angela on matkustellut monissa paikoissa, joista suurin osa on saaria. Yhdessä jaksossa paljastetaan, että viimeisten kahdeksan vuoden aikana hän on asunut 25 eri osoitteessa kuudessa eri maassa. Hän on maininnut matkustamisesta Jamaikalle ja kerran hän työskenteli taikurin avustaja jolloin hänet sahattiin usein kahtia.
Arsen Pavlov

Arsen Pavlov
Arsen Sergejevitš Pavlov (ven. Арсе́н Серге́евич Па́влов; 2. helmikuuta 1983 Komin tasavalta – 16. lokakuuta 2016 Donetsk) oli venäläinen militantti. Hänet tunnettiin taistelijanimellä "Motorola" (ven. Моторо́ла).
Pavlov menetti vanhempansa 15-vuotiaana. Hän liittyi armeijaan ja palveli Tšetšeniassa. Venäjällä ollessaan hän työskenteli autonpesijänä. Vuonna 2014 Pavlov liittyi Venäjän tukemiin separatistijoukkoihin Itä-Ukrainassa. Hän komensi Donetskin kansantasavaltaa edustanutta Sparta-pataljoonaa ja tuli yhdeksi tunnetuimmista separatistien johtohahmoista. Huhtikuussa 2015 Pavlov kehui Kyiv Postille ampuneensa viisitoista kapinallisten vangitsemaa Ukrainan sotilasta. Ukraina syyttikin häntä sotarikoksista, ja hänet lisättiin Myrotvoretsin listaan Ukrainan vihollisista.
Kuolema

Pavlov kuoli henkivartijansa kanssa räjähdyksessä, jonka aiheutti hänen asuinkerrostalonsa hississä ollut pommi. Donetskin kapinalliset syyttivät kaupungissa väitetysti operoineita ukrainalaisten nationalistien soluja, mutta muissa analyyseissä tuotiin esiin kapinallisten väliset valtataistelut. Selvyyttä tekijöistä ei saatu. Donetskin kansantasavalta julisti suruajan ja ilmoitti järjestävänsä viralliset hautajaiset. Pavlov sai Venäjältä postuumisti valtiollisia kunnianosoituksia samoin kuin häntä Sparta-pataljoonan johtajana seurannut Vladimir Žoga.
Austin (traktori)

Austin-traktori
Austin oli henkilö- ja kuorma-autotehtailija Herbert Austinin 1918 valmistamaan aloittama traktori. Austinin tehdas oli Longbridgessä. Yritys toimi myös maahantuojana yhdysvaltalaisille traktorinvalmistajille. Austinin ensimmäinen traktori muistutti Fordsonia kuitenkin siten, että sen vaihteisto oli vain kaksinopeuksinen. Traktorin moottorina toimi Austin Heavy 20 -auton moottori, joka muunnettiin käyttämään petroolia. Moottori oli tehokkaampi kuin Fordsonin, mutta särkyi verrattain herkästi. Austinin suuret suosion vuodet olivat 1919-1924. Yhtiö muutti Englannista Ranskaan, ja lopetti traktorien valmistuksen 1951.
Ansiokansio

Portfolio eli ansiokansio tarkoittaa suomen kielessä useimmiten uraportfoliota, johon henkilö kokoaa näytteet koulutuksestaan, työnäytteistään sekä taidoistaan. Portfoliota käytetään työnhaussa, opiskelupaikan haussa, uralla etenemisessä sekä oman ammatillisen kehittymisen seurannassa ja opitun reflektiossa. Portfoliot ovat olleet yleisiä taiteilijoiden käytössä, mutta ovat laajentuneet muiden luovan työn tekijöiden, ammattimallien sekä opiskelijoiden pariin.
ePortfolio

ePortfolio, E-portfolio tai sähköinen portfolio on internetiin laadittu portfolio, joka on yleensä julkisesti kaikkien nähtävillä. Etenkin digitaalisilla aloilla on yhä yleisempää täydentää sähköistä ansioluetteloa ePortfoliolla eli koosteella työnäytteistä. Pelkän tekstin lisäksi ePortfolio voi sisältää kuvia, videota ja muita multimediaelementtejä.
E-portfolion voi koota omille verkkosivuilleen itse, tai siihen voi käyttää jotakin soveltuvaa verkkopalvelua, kuten VisualCV tai LinkedIn.
ePortfoliolla voidaan osoittaa taitojen, ansioiden, asiantuntijuuden, laaja-alaisen osaamisen sekä oman yksilöllisen persoonallisuuden kehittymistä, opiskelun ja työelämän näkökulmista. ePortfoliota voi myös hyödyntää vertais- ja itsearvioinnissa.
Aiheesta muualla

Tampereen yliopiston ePortfolio-ohjeet
Arsen Fadzajev

Arsen Fadzajev
Arsen Suleimanovitš Fadzajev (ven. Арсен Сулейманович Фадзаев, oss. Фадзайты Сулейманы фырт Арсен, Fadzaity Suleimany fyrt Arsen; s. 5. syyskuuta 1962 Pohjois-Ossetian ASNT, Neuvostoliitto) on Neuvostoliittoa sekä Itsenäisten valtioiden yhteisön ja Georgian urheilijoiden muodostamaa yhdistynyttä joukkuetta edustanut vapaapainin kaksinkertainen olympiavoittaja.
Fadzajev voitti ensimmäisen maailmanmestaruutensa Kiovassa 1983 ja seuraavana keväänä Euroopan mestaruuden Jönköpingissä 1984, mutta itäblokin maiden boikotoidessa Los Angelesin 1984 kisoja ei Fadzajev päässyt tavoittelemaan vielä olympiavoittoa. Seuraava tilaisuus tuli Soulissa 1988, jossa Fadzajev sai kultamitalin otettuaan 68-kiloisten finaalissa 6–0-pistevoiton Etelä-Korean Park Jang-soonista. Ainoan kerran Fadzajev jäi arvokisoissa hopealle Martignyn MM-kisoissa 1989, jossa Yhdysvaltain Kenneth Monday oli parempi, kun Fadzajev poikkeuksellisesti paini 74-kiloisten sarjassa. Sen jälkeen Fadzajev laihdutti itsensä takaisin 68 kilon sarjaan ja voitti vielä kaksi maailmanmestaruutta sekä olympiakultaa Barcelonassa 1992.
Urheilu-uransa jälkeen Fadzajev on siirtynyt politiikkaan. Hänet valittiin Venäjän parlamentin alahuoneeseen duumaan Yhtenäinen Venäjä -puolueen listoilta vuonna 2003. Hän toimii kulttuuri-, urheilu- ja nuorisoasiainkomitean varapuheenjohtajana sekä Pohjois-Kaukasian alueen ongelmia käsittelevän komitean jäsenenä.
Saavutuksia

Olympiakultaa Soulissa 1988 ja Barcelonassa 1992 (sarja 68 kg)
MM-kultaa Kiovassa 1983, Budapestissa 1985 ja 1986, Clermont-Ferrandissa 1987 Tokiossa 1990 ja Varnassa 1991 (sarja 68 kg)
MM-hopeaa Martignyssa 1989 (sarja 74 kg)
EM-kultaa Jönköpingissä 1984, Leipzigissa 1985, Velikotarnovossa 1987 ja Manchesterissa 1988 (sarja 68 kg)
Antti Keskitalo

| Antti Keskitalo> Henkilötiedot |
| --- | --- |
Syntynyt: 14. helmikuuta 1983 (ikä 41) Rauma
Salibandyn pelaaja
Pelipaikka:  keskushyökkääjä
Seura:  SalBa
Pelinumero:  6
Pituus:  185 cm
Paino:  86 kg
| Urheilijan ura> Seurat |
| --- | --- | --- | --- |
| Vuodet | Seura | Ottelut (M+S=P) | Ottelut (M+S=P) |
|  2011– | Vasaraisten Isku SalBa |  96 (49+64=113) |  96 (49+64=113) |
 Seurajoukkueuran tilastot kattavat vain kansalliset sarjat, päivitetty 17. lokakuuta 2016.
Antti Keskitalo (s. 14. helmikuuta 1983 Rauma) on suomalainen salibandyn pelaaja. Pelipaikaltaan hän on keskushyökkääjä.
Ennen salibandyuraansa Keskitalo pelasi jalkapalloa maalivahtina. Hän pelasi juniorina FC Raumassa ja Pallo-Iiroissa, jonka A-junioreihin siirtyi kaudeksi 2002. Keskitalo pelasi kaudella 2004 EuPassa 19 Kakkosen ottelua, kaudella 2005 P-Iiroissa kahdeksan Ykkösen ottelua ja kaudella 2006 P-Iiroissa 12 Kakkosen ottelua. Hän lopetti jalkapallon kauden 2008 jälkeen.
Keskitalo vaihtoi polvivaivojen vuoksi jalkapallon salibandyyn. Hän pelasi vuosina 2011–14 SalBassa kolme kautta ja 55 ottelua Divarissa tehopistein 36+41=77. Vuodesta 2014 lähtien Keskitalo on edustanut SalBaa Salibandyliigassa 41 ottelussa, joissa hän on tehnyt 13+23=36 tehopistettä (tilanne 17. lokakuuta 2016).
Keskitalo on raumalaisen Vainion jääkiekkosuvun ainoa jalkapalloilija.
Andrews Nakahara

| Andrews Nakahara> Henkilötiedot |
| --- | --- |
Syntynyt: 12. maaliskuuta 1983 (ikä 41) Mogi das Cruzes, Brasilia
Kansalaisuus:   Brasilia
Vapaaottelija
Aktiivisena:  2008–2017
Pituus:  180 cm
Paino:  76 kg
Painoluokka:  keskisarja (2008–2009) välisarja (2010–2017)
Kätisyys:  oikea
Taistelutyyli:  Kyokushin, brasilialainen jujutsu
Seura:  Blackzilians
Tilastot
Ottelut:  11
Voitot:  5
– tyrmäyksellä:  4
– päätöksellä:  1
Tappiot:  4
– tyrmäyksellä:  1
– luovutuksella:  1
– päätöksellä:  2
Tasapelit:  2
| Andrews Nakahara> Henkilötiedot |
| --- | --- |
Kansalaisuus:   Brasilia
Kyokushin-ottelija
Aktiivisena:  2001–2007
Pituus:  180 cm
Paino:  80 kg
Painoluokka:  keskisarja
Vyöarvo:  4. dan
| Mitalit> Maa:   Brasilia.Miesten kyokushin.MM-kilpailut  | Mitalit> Maa:   Brasilia.Miesten kyokushin.MM-kilpailut  | Mitalit> Maa:   Brasilia.Miesten kyokushin.MM-kilpailut  | Maa:   Brasilia> Miesten kyokushin. |
| --- | --- | --- | --- |
|  Kultaa | Tokio 2005 | -80 kg |  |
| All American Open  | All American Open  | All American Open  |  |
|  Kultaa | New York 2006 | avoin |  |
|  Hopeaa | New York 2005 | avoin |  |
|  Hopeaa | New York 2007 | avoin |  |
| Etelä-Amerikan mestaruuskilpailut  | Etelä-Amerikan mestaruuskilpailut  | Etelä-Amerikan mestaruuskilpailut  |  |
|  Kultaa | 2004 | -80 kg |  |
| Etelä-Amerikan Open  | Etelä-Amerikan Open  | Etelä-Amerikan Open  |  |
|  Kultaa | São Paulo 2005 | avoin |  |
Andrews Nakahara (s. 12. maaliskuuta 1983 Mogi das Cruzes) on brasilialainen vapaaottelija ja karateka. Hän on Kyokushinin keskisarjan maailmanmestari. Vapaaottelussa Nakahara on otellut muun muassa Kazushi Sakurabaa ja Ryō Chōnania vastaan.
Karateura

Nakahara saavutti menestystä Kyokushinissa jo 22-vuotiaana voitettuaan Etelä-Amerikan Openin lisäksi hopeaa All American Openissa ja Tokion MM-kisoissa keskisarjan mestaruuden. Hän voitti loppuottelussa Takamitsu Sakurain. Tämän jälkeen 2006 Nakahara saavutti ensimmäisen All American Openin mestaruuden voitettuaan loppuottelussa Ewerton Teixeira. 2007 Nakahara eteni jälleen loppuotteluun, jossa hän tällä kertaa hävisi mestaruuden Teixeiralle. Saman vuoden marraskuussa Nakahara oli mukana World Openissa, jossa hänen tiensä päättyi kolmannella kierroksella hävittyään Rustam Unezheville.
Vapaaottelu

Karaten jälkeen Nakahara siirtyi vapaaottelun pariin ja ottelit ensimmäiset kamppailunsa DREAM-organisaatiossa. Hänen ensimmäinen ottelu oli huhtikuussa 2008 Kazushi Sakurabaa vastaan, joka oli otellut pitkään muun muassa Pridessa. Nakahara hävisi ottelun luovutuksella ensimmäisessä erässä. Nakahara voitti tämän jälkeen seuraavat kaksi otteluaan teknisellä tyrmäyksellä Yoon Dong-sikia ja Shungo Oyamaa vastaan. Nakahara otteli viimeisen ottelunsa Dreamissa Ryō Chōnania vastaan maaliskuussa 2010, jonka hän hävisi tuomariäänin.
Vuodet 2010–2013 Nakahara otteli vaihtelevasti eri organisaatioissa, joista pääosa käytiin Etelä-Koreassa. Tuona aikana hän onnistui voittamaan kaksi ottelua ja kaksi päättyi tasapeliin.
Nakahara muutti sittemmin Yhdysvaltoihin, Floridaan, jossa hän harjoitteli Blackzilians seurassa vapaaottelua. Nakahara otteli ensimmäisen kerran Yhdysvalloissa VFC 49	-tapahtumassa, jossa hän hävisi Maki Pitololle teknisellä tyrmäyksellä toisessa erässä.
Vapaaottelu > WSOF

2016 Nakahara sai sopimuksen WSOF-organisaatioon, jossa hän otteli ensimmäisen kerran heinäkuussa 2016. Nakahara voitti ensimmäisen ottelunsa Travis Doergen teknisellä tyrmäyksellä alle minuutissa. Toisessa ottelussa hän kärsi tappion hajaäänin (28–29, 28–29, 29–28) Emmanuel Walolle.
Augmentti

Heraldisia liljoja augmenttina Lyonin vaakunassa.
Augmentti eli kunnialisäys on erinomaisen aikaansaannoksen johdosta kilpeen, kypäränkoristeeseen tai kilvenkannattajaan sijoitettavaksi myönnetty tunnus, usein kunniamerkki. Augmentti kuvastaa yleensä jollakin tavalla myöntämisensä aiheuttanutta seikkaa tai myöntäjäänsä. Esimerkiksi Ranskan kuninkaan myöntämä augmentti oli usein heraldinen lilja, jollaisia oli kuninkaiden vaakunoissa. Augmentti sijoitetaan kilvellä yleensä joko lakioon, kolkkaan tai sydänkilpeen, mutta muukin sijoittelu on mahdollista.
Augmentin myöntää hallitsija tai tätä edustava. Suomessa sekä muissa maissa, joissa ei ole varsinaista virallista vaakunajärjestelmää, on augmentti erittäin harvinainen. Suomessa ainoa itsenäisyyden ajan augmentiksi laskettava tapaus on Suomen senaatin Vaasalle 2. toukokuuta 1918 myöntämä oikeus liittää Vapaudenristi vaakunaansa. Myös Mikkelin vaakunassa on kunniamerkki, mutta se ei ole varsinainen augmentti, sillä sen myönsi ritarikunta.
Ansiomerkki

Ansiomerkki on ansioista tai arvostuksesta annettava kunniamerkkiä vähäisempi puvun rinnassa tai napin lävessä pidettävä rintamerkki, pinssi tai niin sanottu valtiollinen ansiomitali ritarikunnan tai muun tunnuksen omaisessa arvonauhassa.
Valtiolliset juhlalliset ansiomitalit sekä kolikot valmistetaan valtion toimesta rahapajalla metallitaiteilijan käsityönä.
Luokittelu

Ansio- sekä kunniamerkkejä myöntää usea taho, ja niitä voidaan luokitella usealla tavalla. Virallisiksi ansiomerkeiksi on yleensä katsottu valtiovallan sekä yhteiskunnallisesti vaikuttavien toimijoiden myöntämät ansiomerkit.
Suomessa virallisiksi ansiomerkeiksi luetaan ministeriöiden, puolustusvoimien, sekä kauppakamarin myöntämät ansiomerkit, lisäksi epävirallisiksi yksityisten sekä eri yhteisöjen ja yhdistysten myöntämät ansiomerkit.
Muiden kuin valtiovallan myöntämiä eli valtakunnallisen luonteen omaavien yhteisöjen ansio- ja kunniamerkkejä ovat muun muassa kirkolliset ritarikunnat Suomen evankelis-luterilaisen kirkon, Suomen ortodoksisen kirkon, Suomen Kuntaliiton, Suomen Yrittäjien, Keskuskauppakamarin ja Suomen Talousseuran myöntämät ansio- ja kunniamerkit. Myös yksityisiä ansiomerkkejä on monilla järjestöillä ja yhteisöillä kuten yrityksillä, ammattiliitoilla, ylioppilaskunnilla ja opiskelijakunnilla. Ansiomerkin virallisuus on vaikeasti määriteltävä käsite.
Heraldiikassa

Heraldiikassa ansiomerkkejä ei lisätä vaakunaan. Vaakunaan voidaan tehdä lisäys vain ritari- ja kunniamerkeistä mikäli näitä on vaakunan haltijalle myönnetty. Suomessa tapa rajoittuu lähinnä vaakunoihin, joiden haltijat ovat saaneet pohjoismaisten ritarikuntien ritari- ja kunniamerkkejä.
Augiitti

| Augiitti |
| --- | --- |

Luokka:  silikaattimineraalit
Kemialliset ominaisuudet
Kemiallinen kaava:  (Ca,Na)(Mg,Fe,Al,Ti)(Al,Si)2O6
Fysikaaliset ominaisuudet
Väri:  musta
Kidejärjestelmä:  monokliininen
Kovuus Mohsin asteikolla:  5,5–6
Ominaispaino:  3,2–3,6 g/cm3
Optiset ominaisuudet
Kiilto:  himmeä tai lasikiilto
Aiheesta muualla
  Augiitti Commonsissa 
Augiittia
Augiitti (Ca,Na)(Mg,Fe,Al,Ti)(Al,Si)2O6 on pyrokseeniryhmään kuuluva mineraali. Kidejärjestelmältään augiitti on monokliininen. Augiitti on väriltään useimmiten mustaa vivahtaen vihreään tai ruskeaan. Kiilto vaihtelee himmeästä lasimaiseen. Kovuus on 5,5–6 ja ominaispaino on 3,2–3,6 g/cm³.
Augiittia esiintyy yleensä piioksidiköyhissä magmakivilajeissa. Augiittia on yleensä sisältyneenä gabroissa, diabaaseissa ja basaltissa.
Arsen Kanokov

| Arsen Baširovitš Kanokov |
| --- | --- |

Kabardi-Balkarian tasavallan 2. presidentti
 28. syyskuuta 2005 – 6. joulukuuta 2013  
Edeltäjä:  Valeri Kokov
Seuraaja:  Juri Kokov
kansanedustaja Venäjän duumassa
 2003 – 2005  
Henkilötiedot
Syntynyt: 22. helmikuuta 1957 (ikä 67) Šithala Kabardi-Balkarian ASNT Neuvostoliitto
Tiedot
Puolue:  Yhtenäinen Venäjä
Uskonto:  islam (sunnalaisuus)
Arsen Baširovitš Kanokov (kabardiksi Къанокъуэ Арсен, Qanoque Arsen, ven. Арсен Баширович Каноков, s. 22. helmikuuta 1957) on venäläinen poliitikko, joka oli Venäjän federaatioon kuuluvan Kabardi-Balkarian tasavallan presidentti vuosina 2005–2013.
Kanokov syntyi 22. helmikuuta 1957 Šithalassa Urvanskogon piirissä Kabardi-Balkariassa. Kanokov on taloustieteiden tohtori ja hänestä tuli menestyvä liikemies Moskovassa. Joulukuussa 2003 Kanokovista tuli Venäjän valtiollisen duuman jäsen, jonne hänet valittiin Venäjän liberaalidemokraattisen puolueen listalta. Sittemmin hänestä tuli Yhtenäinen Venäjä -puolueen jäsen.
Vuoden 2005 syyskuussa Kanokov valittiin Kabardi-Balkarian presidentiksi, kun Kabardi-Balkarian parlamentti hyväksyi Venäjän federaation presidentin Vladimir Putinin tekemän ehdotuksen asiasta. Kanokov korvasi näin tasavallan pitkäaikaisen johtajan Valeri Kokovin, joka oli eronnut terveydellisistä syistä.